টালিয়া বালসামের সঙ্গে বিয়ে ভেঙে গিয়েছিল সেই ১৯৯৩ সালে। তার পর গত কুড়ি বছরে অন্তত খান দশেক সম্পর্কে জড়িয়েছিলেন ক্লুনি। কখনও তাঁর পাশে ব্রিটিশ মডেল, কখনও আবার ইতালীয় অভিনেত্রী। এক সময় আবার তাঁর প্রেমিকা ফরাসি টিভি তারকা সেলিন বালিট্রান। কিন্তু কোনও সম্পর্কই বিয়ে পর্যন্ত গড়ায়নি। মাঝে এমনও শোনা গিয়েছিল, কোনও দিনই বিয়ে করবেন না তিনি। বিয়ে নামক প্রতিষ্ঠানটাতেই আপত্তি রয়েছে ক্লুনির। তবে আমালের সঙ্গে সম্পর্ক তৈরি হওয়ার পর, ক্লুনি নিজেই স্বীকার করে নিয়েছিলেন সে কথা। বিয়ের ইচ্ছেও প্রকাশ করেন।